30. detsembril PokerStarsi netipokkeri keskkonnas toimunud 100 000-dollarilise auhinnafondiga detsembrikuise freerolli finaalis tuli Paide pokkerimängija  "garryov" 135 võistleja konkurentsis neljandaks ja teenis 7000 dollarit ehk üle 75 000 krooni. Vaid Põhjamaade ja Balti riikide mängijatele mõeldud võistluse finaali pääsesid mängijad läbi nelja tasuta kvalifikatsiooniturniiri. Finaali pääses kokku ligi veerandsada Eesti mängijat, kellest mitmed said oma osa PokerStarsi poolt välja pandud enam kui miljonikroonisest auhinnafondist.